hu en hu en hu hu hu hu en en hu en hu hu hu hu hu de en hu hu hu hu hu hu en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Akinek nincsen esze, legyen notesze
Photo by Tatiana Syrikova on Pexels.com
“Hol támadnak a legjobb ötleteid?” Nem is értettem ezt a kérdést a fiam születése előtt. Hol, hol? Bárhol. Nem volt jelentősége. Időmilliomos voltam.
Ha ma visszatekintek ezekre az évekre, néha azt gondolom, hogy mindaz, amin az elmúlt másfél-két évben keresztül mentem, jogos büntetés a sok átaludt szombatért, a rengeteg ellustálkodott szabadidőért. Ma már pontosan tudom, hol támadnak a legjobb ötleteim. Ugyanis sok kisgyerekes szülőhöz hasonlóan iszonyú erőfeszítésembe telik nemhogy megvalósítani, de egyáltalán megjegyezni ezeket az ötleteket.
A fiam őszi kisbaba volt, nem sokkal a születése után leesett a hó. Azt a telet jószerivel a négy fal között töltöttem, Misuval szinte teljes szimbiózisban. Akkoriban két helyre jártam “minivakációzni”. Esténként, amikor elaludt, kisétáltam a ház elé a szeméttel. Itt nem nagyon gondoltam semmire, csak nagyokat szívtam a friss hidegből és néztem a csillagokat. A másik nyaralóhelyem, a zuhanyzó, szellemileg már sokkal produktívabb környezetnek bizonyult. Ez a fő ötletelőhelyem a mai napig is. Olvastam erről egyszer, de már nem emlékszem, mi annak a pszichológiája, hogy amikor az ember magára engedi a forró vizet és a szappanozásra koncentrál, az agya ezzel párhuzamosan kreatív üzemmódba kapcsol. Szerintem ez a világ egyik legnagyobb kiszúrása, mert a zuhany alá nem viszek se tollat, papírt, se telefont.
Kezdő kreatív anyukaként rengeteg jó ötletem folyt le megvalósítatlanul a fürdővízzel együtt a csatornába. De aztán edzeni kezdtem a memóriámat. És rendszeresítettem magamnak egy jegyzetfüzetet. Mire kitavaszodott és beköszöntött a hosszú babakocsis séták időszaka, ami szintén szellemileg termékeny közegnek bizonyult, már képes voltam szinte bármit fejben tartani. Legalább addig, amíg eljutottam a füzetig.
Mióta Misu bölcsibe jár, újra időmilliomosnak érzem magam. De azért előfordul, hogy hiába bámulom egész nap a monitort, nem jön az ihlet. Nem tudok egy szöveget, egy emailt vagy egy blogbejegyzést jól megírni. Aztán elindulok a bölcsibe, és már félúton odafelé megvilágosodom. Mondanom sem kell, ilyenkor mindig nagyon igyekszünk hazafelé, hogy előkaphassam a jegyzetfüzetet.
Az, hogy mikor jutok el odáig, hogy megvalósítsam, ami az eszembe jutott, az már egy másik történet.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.